
TITLUL XV: Raspunderea civila a personalului medical si a furnizorului de produse si servicii medicale, sanitare si farmaceutice

(la data 05-apr-2007 titlul XV a fost reglementat de Norme Metodologice din 2007 )

*) - TITLUL XV intra în vigoare la 90 de zile de la publicare (n.n. - vezi art. 863 lit. c)

CAPITOLUL I: Raspunderea civila a personalului medical

Art. 642

(1)În sensul prezentului titlu, urmatorii termeni se definesc astfel:
a)personalul medical este medicul, medicul dentist, farmacistul, asistentul medical si moasa care acorda servicii medicale;
b)malpraxisul este eroarea profesionala savârsita în exercitarea actului medical sau medico-farmaceutic, generatoare de prejudicii asupra pacientului, implicând raspunderea civila a personalului medical si a furnizorului de produse si servicii medicale, sanitare si farmaceutice.
(2)Personalul medical raspunde civil pentru prejudiciile produse din eroare, care includ si neglijenta, imprudenta sau cunostinte medicale insuficiente în exercitarea profesiunii, prin acte individuale în cadrul procedurilor de preventie, diagnostic sau tratament.
(3)Personalul medical raspunde civil si pentru prejudiciile ce decurg din nerespectarea reglementarilor prezentului titlu privind confidentialitatea, consimtamântul informat si obligativitatea acordarii asistentei medicale.
(4)Personalul medical raspunde civil pentru prejudiciile produse în exercitarea profesiei si atunci când îsi depaseste limitele competentei, cu exceptia cazurilor de urgenta în care nu este disponibil personal medical ce are competenta necesara.
(5)Raspunderea civila reglementata prin prezenta lege nu înlatura angajarea raspunderii penale, daca fapta care a cauzat prejudiciul constituie infractiune conform legii.

Art. 643
(1)Toate persoanele implicate în actul medical vor raspunde proportional cu gradul de vinovatie al fiecaruia.

(2)Personalul medical nu este raspunzator pentru daunele si prejudiciile produse în exercitarea profesiunii:
a)când acestea se datoreaza conditiilor de lucru, dotarii insuficiente cu echipament de diagnostic si tratament, infectiilor nosocomiale, efectelor adverse, complicatiilor si riscurilor în general acceptate ale metodelor de investigatie si tratament, viciilor ascunse ale materialelor sanitare, echipamentelor si dispozitivelor medicale, substantelor medicale si sanitare folosite;
b)când actioneaza cu buna-credinta în situatii de urgenta, cu respectarea competentei acordate.

CAPITOLUL II: Raspunderea civila a furnizorilor de servicii medicale, materiale sanitare, aparatura, dispozitive medicale si medicamente

Art. 644

(1)Unitatile sanitare publice sau private, în calitate de furnizori de servicii medicale, raspund civil, potrivit dreptului comun, pentru prejudiciile produse în activitatea de preventie, diagnostic sau tratament, în situatia în care acestea sunt consecinta:
a)infectiilor nosocomiale, cu exceptia cazului când se dovedeste b cauza externa ce nu a putut fi controlata de catre institutie;
b)defectelor cunoscute ale dispozitivelor si aparaturii medicale folosite în mod abuziv, fara a fi reparate;
c)folosirii materialelor sanitare, dispozitivelor medicale, substantelor medicamentoase si sanitare, dupa expirarea perioadei de garantie sau a termenului de valabilitate a acestora, dupa caz;
d)acceptarii de echipamente si dispozitive medicale, materiale sanitare, substante medicamentoase si sanitare de la furnizori, fara asigurarea prevazuta de lege, precum si subcontractarea de servicii medicale sau nemedicale de la furnizori fara asigurare de raspundere civila în domeniul medical.
(2)Unitatile prevazute la alin. (1) raspund în conditiile legii civile pentru prejudiciile produse de personalul medical angajat, în solidar cu acesta.

Art. 645
Unitatile sanitare publice sau private, furnizoare de servicii medicale, raspund civil si pentru prejudiciile cauzate, în mod direct sau indirect, pacientilor, generate de nerespectarea reglementarilor interne ale unitatii sanitare.

Art. 646
Unitatile sanitare publice sau private, furnizoare de servicii medicale, si producatorii de echipamente si dispozitive medicale, substante medicamentoase si materiale sanitare raspund potrivit legii civile pentru prejudiciile produse pacientilor în activitatea de preventie, diagnostic si tratament, generate în mod direct sau indirect de viciile ascunse ale echipamentelor si dispozitivelor medicale, substantelor medicamentoase si materiale sanitare, în perioada de garantie/valabilitate, conform legislatiei în vigoare.

Art. 647
Prevederile art. 646 se aplica în mod corespunzator si furnizorilor de servicii medicale sau nemedicale, subcontractate de catre unitatile sanitare publice sau private furnizoare de servicii medicale, în cazul prejudiciilor aduse pacientilor în mod direct sau indirect, ca urmare a serviciilor prestate.

Art. 648
Furnizorii de utilitati catre unitatile sanitare publice sau private furnizoare de servicii medicale raspund civil pentru prejudiciile cauzate pacientilor, generate de furnizarea necorespunzatoare a utilitatilor.

CAPITOLUL III: Acordul pacientului informat

Art. 649
(1)Pentru a fi supus la metode de preventie, diagnostic si tratament, cu potential de risc pentru pacient, dupa explicarea lor de catre medic, medic dentist, asistent medical/moasa, conform prevederilor alin. (2) si (3), pacientului i se solicita acordul scris.
(2)În obtinerea acordului scris al pacientului, medicul, medicul dentist, asistentul medical/moasa sunt datori sa prezinte pacientului informatii la un nivel stiintific rezonabil pentru puterea de întelegere a acestuia.
(3)Informatiile trebuie sa contina: diagnosticul, natura si scopul tratamentului, riscurile si consecintele tratamentului propus, alternativele viabile de tratament, riscurile si consecintele lor, prognosticul bolii fara aplicarea tratamentului.

Art. 650
Vârsta legala pentru exprimarea consimtamântului informat este de 18 ani. Minorii îsi pot exprima consimtamântul în absenta parintilor sau reprezentantului legal, în urmatoarele cazuri:
a)situatii de urgenta, când parintii sau reprezentantul legal nu pot fi contactati, iar minorul are discernamântul necesar pentru a întelege situatia medicala în care se afla;
b)situatii medicale legate de diagnosticul si/sau tratamentul problemelor sexuale si reproductive, la solicitarea expresa a minorului în vârsta de peste 16 ani.

Art. 651
(1)Medicul curant, asistentul medical/moasa raspund atunci când nu obtin consimtamântul informat al pacientului sau al reprezentantilor legali ai acestuia, cu exceptia cazurilor în care pacientul este lipsit de discernamânt, iar reprezentantul legal sau ruda cea mai apropiata nu poate fi contactat, datorita situatiei de urgenta.
(2)Atunci când reprezentantul legal sau ruda cea mai apropiata nu poate fi contactat, medicul, asistentul medical/moasa pot solicita autorizarea efectuarii actului medical autoritatii tutelare sau pot actiona fara acordul acesteia în situatii de urgenta, când intervalul de timp pâna la exprimarea acordului ar pune în pericol, în mod ireversibil, sanatatea si viata pacientului.

CAPITOLUL IV: Obligativitatea asigurarii asistentei medicale

Art. 652
(1)Medicul, medicul dentist, asistentul medical/moasa au obligatia de a acorda asistenta medicala/îngrijiri de sanatate unei persoane doar daca au acceptat-o în prealabil ca pacient, criteriile de acceptare urmând a fi stabilite prin normele metodologice de aplicare a prezentei legi.
(2)Medicul, medicul dentist, asistentul medical/moasa nu pot refuza sa acorde asistenta medicala/îngrijiri de sanatate pe criterii etnice, religioase si orientare sexuala sau pe alte criterii de discriminare interzise prin lege.
(3)Medicul, medicul dentist, asistentul medical/moasa au obligatia de a accepta pacientul în situatii de urgenta, când lipsa asistentei medicale poate pune în pericol, în mod grav si ireversibil, sanatatea sau viata pacientului.

Art. 653

(1)Atunci când medicul, medicul dentist, asistentul medical/moasa au acceptat pacientul, relatia poate fi întrerupta:
a)odata cu vindecarea bolii;
b)de catre pacient;

c)de catre medic, în urmatoarele situatii:
(i)atunci când pacientul este trimis altui medic, furnizând toate datele medicale obtinute, care justifica asistenta altui medic cu competente sporite;
(ii)pacientul manifesta o atitudine ostila si/sau ireverentioasa fata de medic.
(2)Medicul va notifica pacientului, în situatia prevazuta la alin. (1) lit. c) pct. (ii), dorinta terminarii relatiei, înainte cu minimum 5 zile, pentru ca acesta sa gaseasca o alternativa, doar în masura în care acest fapt nu pune în pericol starea sanatatii pacientului.

Art. 654
(1)Medicul, asistentul medical/moasa, angajati ai unei institutii furnizoare de servicii medicale, au obligatia acordarii asistentei medicale/îngrijirilor de sanatate pacientului care are dreptul de a primi îngrijiri medicale/de sanatate în cadrul institutiei, potrivit reglementarilor legale.
(2)Medicul poate refuza asigurarea asistentei medicale în situatiile mentionate la art. 653 alin. (1) lit. c).

Art. 655
(1)În acordarea asistentei medicale/îngrijirilor de sanatate, personalul medical are obligatia aplicarii standardelor terapeutice, stabilite prin ghiduri de practica în specialitatea respectiva, aprobate la nivel national, sau, în lipsa acestora, standardelor recunoscute de comunitatea medicala a specialitatii respective.
(2)Colegiul Medicilor din România va elabora si va supune spre aprobare Ministerului Sanatatii Publice standardele terapeutice, stabilite prin ghiduri de practica la nivel national, pâna la intrarea în vigoare a prezentului titlu.

CAPITOLUL V: Asigurarea obligatorie de raspundere civila profesionala pentru medici, farmacisti si alte persoane din domeniul asistentei medicale

Art. 656
(1)Personalul medical definit la art. 642 alin. (1) lit. a) care acorda asistenta medicala, în sistemul public si/sau în cel privat, într-o locatie cu destinatie speciala pentru asistenta medicala, precum si atunci când aceasta se acorda în afara acestei locatii, ca urmare a unei cereri exprese din partea persoanei sau a persoanelor care necesita aceasta asistenta ori a unui tert care solicita aceasta asistenta pentru o persoana sau mai multe persoane care, din motive independente de vointa lor, nu pot apela ele însele la aceasta asistenta, va încheia o asigurare de malpraxis pentru cazurile de raspundere civila profesionala pentru prejudicii cauzate prin actul medical.
(2)O copie dupa asigurare va fi prezentata înainte de încheierea contractului de munca, fiind o conditie obligatorie pentru angajare.

Art. 657
(1)Asiguratorul acorda despagubiri pentru prejudiciile de care asiguratii raspund, în baza legii, fata de terte persoane care se constata ca au fost supuse unui act de malpraxis medical, precum si pentru cheltuielile de judecata ale persoanei prejudiciate prin actul medical.
(2)Despagubirile se acorda indiferent de locul în care a fost acordata asistenta medicala.
(3)Asigurarea obligatorie face parte din categoria B clasa 13 de asigurari de raspundere civila si va cuprinde toate tipurile de tratamente medicale ce se efectueaza în specialitatea si competenta profesionala a asiguratului si în gama de servicii medicale oferite de unitatile de profil.

Art. 658
(1)Despagubirile se acorda pentru sumele pe care asiguratul este obligat sa le plateasca cu titlu de dezdaunare si cheltuieli de judecata persoanei sau persoanelor pagubite prin aplicarea unei asistente medicale neadecvate, care poate avea drept efect inclusiv vatamarea corporala ori decesul.
(2)În caz de deces, despagubirile se acorda succesorilor în drepturi ai pacientului care au solicitat acestea.
(3)Despagubirile se acorda si atunci când asistenta medicala nu s-a acordat, desi starea persoanei sau persoanelor care au solicitat sau pentru care s-a solicitat asistenta medicala impunea aceasta interventie.
(4)Despagubirile vor include si eventualele cheltuieli ocazionate de un proces în care asiguratul este obligat la plata acestora; cheltuielile de judecata sunt incluse în limita raspunderii stabilita prin polita de asigurare.

Art. 659
Despagubirile se platesc si atunci când persoanele vatamate sau decedate nu au domiciliul sau resedinta în România, cu exceptia cetatenilor din Statele Unite ale Americii, Canada si Australia.

Art. 660
(1)În cazul în care pentru acelasi asigurat exista mai multe asigurari valabile, despagubirea se suporta în mod proportional cu suma asigurata de fiecare asigurator.
(2)Asiguratul are obligatia de a informa asiguratorul despre încheierea unor astfel de asigurari cu alti asiguratori, atât la încheierea politiei, cât si pe parcursul executarii acesteia.

Art. 661
(1)Limitele maxime ale despagubirilor de asigurare se stabilesc de catre CNAS, dupa consultarea asociatiilor profesionale din domeniul asigurarilor si CMR, CFR, CMDR, OAMMR si OBBC.
(1)Limitele maxime ale despagubirilor de asigurare se stabilesc de catre CNAS, dupa consultarea asociatiilor profesionale din domeniul asigurarilor si CMR, CFR, CMDR, OÂMMR si OBBC, cu avizul Ministerului Sanatatii Publice.

(la data 30-iun-2008 Art. 661, alin. (1) din titlul XV, capitolul V modificat de Art. I, punctul 79. din Ordonanta urgenta 93/2008 )
(2)Nivelul primelor, termenele de plata si celelalte elemente privind acest tip de asigurari se stabilesc prin negociere între asigurati si asiguratori.

Art. 662
(1)Despagubirile se pot stabili pe cale amiabila, în cazurile în care rezulta cu certitudine raspunderea civila a asiguratului.
(2)În cazul în care partile - asigurat, asigurator si persoana prejudiciata - cad de acord sau nu, este certa culpa asiguratului, despagubirile se vor plati numai în baza hotarârii definitive a instantei judecatoresti competente.

Art. 663
Despagubirile se platesc de catre asigurator nemijlocit persoanelor fizice, în masura în care acestea nu au fost despagubite de asigurat.

Art. 664
Despagubirile pot fi solicitate si se platesc si catre persoanele care nu au platit contributia datorata la sistemul public de sanatate.

Art. 665
(1)Drepturile persoanelor vatamate sau decedate prin aplicarea unei asistente medicale neadecvate se pot exercita împotriva celor implicati direct sau indirect în asistenta medicala.
(2)Aceste drepturi se pot exercita si împotriva persoanelor juridice care furnizeaza echipamente, instrumental medical si medicamente care sunt folosite în limitele instructiunilor de folosire sau prescriptiilor în asistenta medicala calificata, conform obligatiei acestora, asumata prin contractele de furnizare a acestora.

Art. 666
(1)Despagubirile nu se recupereaza de la persoana raspunzatoare de producerea pagubei când asistenta medicala s-a facut în interesul partii vatamate sau a decedatului, în lipsa unei investigatii complete ori a necunoasterii datelor anamnezice ale acestuia, datorita situatiei de urgenta, iar partea vatamata sau decedatul nu a fost capabil, datorita circumstantelor, sa coopereze când i s-a acordat asistenta.

(2)Recuperarea prejudiciilor de la persoana raspunzatoare de producerea pagubei se poate realiza în urmatoarele cazuri:
a)vatamarea sau decesul este urmare a încalcarii intentionate a standardelor de asistenta medicala;
b)vatamarea sau decesul se datoreaza unor vicii ascunse ale echipamentului sau a instrumentarului medical sau a unor efecte secundare necunoscute ale medicamentelor administrate;
c)atunci când vatamarea sau decesul se datoreaza atât persoanei responsabile, cât si unor deficiente administrative de care se face vinovata unitatea medicala în care s-a acordat asistenta medicala sau ca urmare a neacordarii tratamentului adecvat stabilit prin standarde medicale recunoscute sau alte acte normative în vigoare, persoana îndreptatita poate sa recupereze sumele platite drept despagubiri de la cei vinovati, altii decât persoana responsabila, proportional cu partea de vina ce revine acestora;
d)asistenta medicala a partii vatamate sau a decedatului s-a facut fara consimtamântul acestuia, dar în alte împrejurari decât cele prevazute la alin. (1).

Art. 667
Asiguratii sau reprezentantii acestora sunt obligati sa înstiinteze în scris asiguratorul sau, daca este cazul, asiguratorii despre existenta unei actiuni în despagubire, în termen de 3 zile lucratoare de la data la care au luat la cunostinta despre aceasta actiune.

CAPITOLUL VI: Procedura de stabilire a cazurilor de raspundere civila profesionala pentru medici, farmacisti si alte persoane din domeniul asistentei medicale

Art. 668
(1)La nivelul autoritatilor de sanatate publica judetene si a municipiului Bucuresti se constituie Comisia de monitorizare si competenta profesionala pentru cazurile de malpraxis, numita în continuare Comisia.
(2)Comisia are în componenta reprezentanti ai autoritatilor de sanatate publica judetene si, respectiv, ai municipiului Bucuresti, casei judetene de asigurari de sanatate, colegiului judetean al medicilor, colegiului judetean al medicilor dentisti, colegiului judetean al farmacistilor, ordinului judetean al asistentilor si moaselor din România, un expert medico-legal, sub conducerea unui director adjunct al autoritatii de sanatate publica judetene, respectiv a municipiului Bucuresti.
(3)Regulamentul de organizare si functionare a Comisiei se elaboreaza de Ministerul Sanatatii Publice, se aproba prin ordin al ministrului sanatatii publice si se publica în Monitorul Oficial al României, Partea I. 

(la data 05-dec-2006 Art. 668, alin. (3) din titlul XV, capitolul VI a fost reglementat de Regulament din 2006 )


Art. 669
(1)Ministerul Sanatatii Publice aproba, la propunerea Colegiului Medicilor din România, pentru fiecare judet si municipiul Bucuresti, o lista nationala de experti medicali, în fiecare specialitate, care vor fi consultati conform regulamentului de organizare si functionare a Comisiei.
(2)Pe lista de experti se poate înscrie orice medic, medic dentist, farmacist, asistent medical/moasa cu o vechime de cel putin 8 ani în specialitate, cu avizul Colegiului Medicilor din România, Colegiului Medicilor Dentisti, Colegiului Farmacistilor si, respectiv, al Ordinului Asistentilor Medicali si Moaselor din România.
(3)Modalitatea de remunerare a expertilor medicali din lista nationala se stabileste prin ordin al ministrului sanatatii publice. 

(la data 28-nov-2006 Art. 669, alin. (3) din titlul XV, capitolul VI a fost reglementat de Metodologie din 2006 )

(4)Onorariile pentru serviciile prestate de catre expertii medicali, desemnati potrivit art. 671, se stabilesc în raport cu complexitatea cazului expertizat, sunt aprobate prin ordin al ministrului sanatatii publice si vor fi suportate de partea interesata. 

(la data 16-nov-2006 Art. 669, alin. (4) din titlul XV, capitolul VI a fost reglementat de Ordinul 1356/2006 )


Art. 670
Comisia poate fi sesizata de:
a)persoana sau, dupa caz, reprezentantul legal al acesteia, care se considera victima unui act de malpraxis savârsit în exercitarea unei activitati de preventie, diagnostic si tratament;
b)succesorii persoanei decedate ca urmare a unui act de malpraxis imputabil unei activitati de preventie, diagnostic si tratament.

Art. 671
(1)Comisia desemneaza, prin tragere la sorti, din lista judeteana a expertilor un grup de experti sau un expert, în functie de complexitatea cazului, însarcinat cu efectuarea unui raport asupra cazului.
(2)Expertii prevazuti la alin. (1) au acces la toate documentele medicale aferente cazului, a caror cercetare o considera necesara, si au dreptul de a audia si înregistra depozitiile tuturor persoanelor implicate.
(3)Expertii întocmesc în termen de 30 de zile un raport asupra cazului pe care îl înainteaza Comisiei. Comisia adopta o decizie asupra cazului, în maximum 3 luni de la data sesizarii.
(4)Fiecare parte interesata are dreptul sa primeasca o copie a raportului expertilor si a documentelor medicale care au stat la baza acestuia.

Art. 672
Comisia stabileste, prin decizie, daca în cauza a fost sau nu o situatie de malpraxis. Decizia se comunica tuturor persoanelor implicate, inclusiv asiguratorului, în termen de 5 zile calendaristice.

Art. 673
(1)În cazul în care asiguratorul sau oricare dintre partile implicate nu este de acord cu decizia Comisiei, o poate contesta la instanta de judecata competenta, în termen de 15 zile de la data comunicarii deciziei.
(2)Procedura stabilirii cazurilor de malpraxis nu împiedica liberul acces la justitie potrivit dreptului comun.

Art. 674
(1)Întreaga procedura de stabilire a cazurilor de malpraxis, pâna în momentul sesizarii instantei, este confidentiala.
(2)Încalcarea confidentialitatii de catre persoana care a facut sesizarea duce la pierderea dreptului de a beneficia de procedura de conciliere.
(3)Încalcarea confidentialitatii de catre membrii Comisiei sau expertii desemnati de aceasta atrage sanctiuni profesionale si administrative, conform regulamentelor aprobate.

CAPITOLUL VII: Dispozitii finale

Art. 675
(1)Comisia întocmeste un raport anual detaliat pe care îl prezinta Ministerului Sanatatii Publice.
(2)Pe baza datelor astfel obtinute, Ministerul Sanatatii Publice elaboreaza un raport anual national asupra malpraxisului medical, pe care îl prezinta Parlamentului, Guvernului si opiniei publice.

Art. 676
Instanta competenta sa solutioneze litigiile prevazute în prezenta lege este judecatoria în a carei circumscriptie teritoriala a avut loc actul de malpraxis reclamat.

Art. 677
Actele de malpraxis în cadrul activitatii medicale de preventie, diagnostic si tratament se prescriu în termen de 3 ani de la producerea prejudiciului, cu exceptia faptelor ce reprezinta infractiuni.

Art. 678
(1)Omisiunea încheierii asigurarii de malpraxis medical sau asigurarea sub limita legala de catre persoanele fizice si juridice prevazute de prezenta lege constituie abatere disciplinara si se sanctioneaza cu suspendarea dreptului de practica sau, dupa caz, suspendarea autorizatiei de functionare.
(2)Aceasta sanctiune nu se aplica daca asiguratul se conformeaza în termen de 30 de zile obligatiei legale.

Art. 679
Prevederile prezentului titlu nu se aplica activitatii de cercetare biomedicala.

Art. 680
În termen de 60 de zile de la intrarea în vigoare a prezentului titlu, Ministerul Sanatatii Publice si Comisia de Supraveghere a Asigurarilor vor elabora împreuna, prin ordin comun sau separat, dupa caz, normele metodologice de aplicare a acestuia.

Art. 681
La data intrarii în vigoare a prezentului titlu orice dispozitie contrara se abroga.
*) - TITLUL V intra în vigoare la 90 de zile de la publicare (n.n. - vezi art. 863 lit. c)
